"kancane kancane ngangisusa izindonga engangizimisile ukuze ngizivikele kulo dade, kodwa lapho nje sengicabanga ngokubhekisisa izinto esasixoxe ngazo, kwezwakala ukungqongqoza okunomsindo esicabheni. udade uhu waphuthuma ukuze ayovula umnyango, kwabe sekungena umfundisi othile owangena engasadle nkobe zamuntu egumbini. wangibuka, wabe esebuka udade owayesakaza ivangeli lombuso likankulunkulu usomandla, wabe esethi kimi ngezwi lokumangala nokuthukuthela: ""wenzani lapha? angizange nginitshele ukuthi ningahambe nilalela abantu eningabazi beshumayela? ungeza kanjani pho lapha uzobalalela? goduka njengamanje, ungabe usabalalela kungenjalo uzokhohliswa futhi uphelelwe yisikhathi sokuphenduka!"" emuva kokuba umfundisi eseqedile ukungithethisa wabe esephenduka esongela lo dade: ""futhi nina bantu abasakaza unyazi lwasempumalanga, ayikho into eniyenzayo ngaphandle kokuza emabandleni ethu nizontshontsha amawundlu! hamba khona manje, kungenjalo ngeke ngikusho lokhu ngenhlonipho!"" ukubona umfundisi ephatha lo dade ngale ndlela kwangenza ngazizwa nginyanya kakhulu, ngakho ngathi kuye: ""mfundisi, lo dade usanda kungitshela izindaba ezimnandi kabi, futhi ziyahambisana nebhayibheli. nginomuzwa wokuthi kungenzeka ukuthi ngempela unkulunkulu usomandla uyinkosi ebuyile. kungani ungalaleli, bese--ke sikwazi ukuzenzela isinqumo. ngaphandle kwalokho, angithi ibhayibheli lithi ‘ningakhohlwa ukwamukela izihambi: ngoba abanye bamukela izingelosi bengazi’ (amahebheru 13:2)? thina abakholwa enkosini kufanele sibe nothando, asikwazi ukuphatha abantu ngale ndlela. ukuxosha lo dade ngale ndlela, ave lokho kuphikisana nezimfundiso zenkosi?"" emuva kokuba umfundisi engizwile ngikhuluma kanjalo wamemeza wathi: ""uqonda ini? thina abakholwa kujesu sesisindisiwe vele, asidingi ukusindiswa futhi! beza lapha bazontshontsha amawundlu, ningabemukeli!"" ngalesi sikhathi udade owayesakaza ivangeli wamamatheka wabe esethi: ""sonke silindele ukubuya kwenkosi, kungani singahlali phansi sixoxe? uma singaphuthelwa ukubuya kwenkosi siyozisola kakhulu—” ngaphandle kokulinda udade ukuba aqedele ukukhuluma, umfundisi waqala wamdudulela emnyango, ethi: ""ungakhulumi, ngisho noma ngabe kukhona izinto ezingcono ongazisho bengingeke ngizilalele! hamba khona manje!"" futhi kanjalo nje, umfundisi wahamba waze wafika ekududuleni, adonse futhi athuke udade ukuze amkhiphe endlini. ngemuva kokuba udade ehambile, umfundisi waqala phansi wangesabisaa: ""goduka uye ekhaya ngokushesha. kusukela manje awusavumelekile ukuxhumana nabantu bonyazi lwasempumalanga. uma kungenjalo uzoxoshwa ebandleni, futhi uma lokhu kwenzeka awusoze waphinde uthole ithuba lokwamukela ukuncoma kukankulunkulu futhi ungene embusweni wezulu.... "" ngaleso sikhathi ngase ngivele ngikuzwile ukuhlanganyela kukadade, ngangiqonda ukuthi inkosi ujesu isisindisile kuphela, yayingakasihlanzi, ngoba kulapho nje inkosi ibuya kuphela lapho izofeza umsebenzi wayo wokwahlulela bese kwenziwa umsebenzi wokuhlanza kahle nokusindiswa komuntu. ngaphandle kokwamukela umsebenzi kankulunkulu wokwahlulela ezinsukwini zokugcina, isimo somuntu esonakele ngeke siguquke, futhi ngeke akwazi ukuthola insindiso kankulunkulu angene embusweni wezulu. ngakho--ke, amazwi omfundisi awazange abe nethonya elingako kimi, kwakudingeka ngibhekane nalokho okwenzekile ngivume ngekhanda lami, emuva kwalokho ngabuyela ekhaya.